الإدعاء
- فيديو منتشر بشكل كبير جدًا، وفي بث مباشر شغال له حالًا وقت كتابة البوست، لزلزال وناس بتجري، مع تعليق: "بعد انتهاء الكورونا زلزال يضرب الصين ويدمر جزء كبير منها 😮 لطفك يارب".❌❌
– الكلام ده غير صحيح. الفيديو من زلزال بمنطقة التبت في أبريل 2015.✅✅
– الزلزال مركزه الأساسي دولة نيبال وكان مدمر، حيث بلغت قوته 7.8 درجة، وأدى إلى وفاة أكثر من 5 آلاف شخص. وبسبب قوته دي أثر على مناطق من الدول المحيطة بنيبال، من ضمنها منطقة التبت (منطقة ذاتية الحكم تابعة للصين) اللي حصل فيها هزات أرضية أدت إلى وفاة 18 شخص وإصابة 55 آخرين. ✅✅
– ناس كتير لما بتشوف واقعة معمولها بث مباشر بتعتقد إنها حقيقية، لكن ده مش حقيقي. البث الحقيقي المؤكد هو البث المباشر اللي من حساب شخصي، لكن لما صفحة عامة تعمل بث مباشر وارد تكون بتبث حاجة قديمة مسجلة، لإن الفيس بوك بيدي الصفحات العامة فقط الخاصية دي، ودي ميزة بتستغلها بعض الصفحات لبث فيديوهات قديمة باعتبارها حديثة.✅✅